GHOSTCHANT - Meghallgatható, letölthető a Slaves című első EP
Hagyományos magnókazettán is kiadják
2014. január 13. (hétfő) 04:06 | utoljára módosítva: 2014. január 13. (hétfő) 15:41
Decemberben már bemutattuk a Ghostchant nevű metalos, agresszív hardcore banda első dalát, tegnap pedig a Jakab Zoli énekes (ex-Bridge To Solace, ex-Newborn) vezette budapesti brigád meghallgathatóvá, letölthetővé tette a Slaves című bemutatkozó EP-jét.
A Ghostchant zenekarban Jakab Zoli mellé két gitáros sorakozott fel, Czetvitz Norbi (Nadir) és Nagy "Big" Gábor (The Idoru, ex-Newborn), a basszer Kósa Dani (Nadir), a dobos pedig Kocsis Máté (The Idoru).
Az online kiadás mellett régisulis magnókazettán is megjelenő anyag borítóját Kókai Barnabás (The Southern Oracle - www.facebook.com/barbersart) készítette, az Idioteq.com-nak (lengyel online magazin) pedig azt mondta Zoli egy alapos interjú során, hogy koncertezni majd csak a második EP kiadása után akarnak.
Zoli a Ghostchant zenéjével kapcsolatban így fogalmazott:
"Azt akartuk, hogy súlyos, gyors, komor és gonosz legyen. Egy csomó minden hatott ránk, kezdve az olyan csapatokkal, mint a Neurosis, a Converge, az Entombed, a His Hero Is Gone, egészen a thrash, black metalig, a nyers punk hardcore-ig."
GHOSTCHANT - Slaves EP (2014)
Slaves EP by GHOSTCHANT